**แนวทางการประเมินผลการดำเนินกิจกรรมตามยุทธศาสตร์กรมการพัฒนาชุมชน**

**ประจำปีงบประมาณ พ.ศ. 2561**

**โดยหน่วยดำเนินการ (ส่วนภูมิภาค)**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

การประเมินผลการดำเนินกิจกรรมตามยุทธศาสตร์กรมการพัฒนาชุมชน ประจำปีงบประมาณ พ.ศ. 2561 กรมการพัฒนาชุมชนได้กำหนดแนวทางการประเมินผล โดยพิจารณากิจกรรม/โครงการ ที่สอดคล้องกับตัวชี้วัดการบรรลุเป้าหมายตามกรอบการจัดสรรงบประมาณและยุทธศาสตร์กรมการพัฒนาชุมชน รวมทั้งเพื่อนำผลการประเมินไปใช้ในการปรับปรุงและพัฒนางานของหน่วยดำเนินการในส่วนภูมิภาค และหน่วยงานที่มีภารกิจในการออกแบบกระบวนงานที่เกี่ยวข้องในส่วนกลาง โดยในปีงบประมาณ พ.ศ. 2561 ได้กำหนดกิจกรรม/โครงการในการประเมินผล และให้บันทึกสรุปข้อมูลการประเมินผลดังกล่าวในระบบรายงานผลการบริหารงบประมาณและการบริหารกิจกรรม/โครงการ (Budget and Project Management : BPM) สำหรับหน่วยดำเนินการในส่วนภูมิภาค จำนวน 16 กิจกรรม/โครงการ โดยแบ่งเป็น 2 ส่วน ประกอบด้วย

**ส่วนที่ 1 แบบประเมินผล “ความรู้ความเข้าใจ การนำไปใช้ประโยชน์ และความพึงพอใจ”**

โดยให้หน่วยดำเนินการ ได้จัดเก็บข้อมูลจากกลุ่มเป้าหมายที่เข้าร่วมโครงการ ตามแบบประเมินผล (สิ่งที่ส่งมาด้วย 2) โดยระบุประเด็น ในข้อ 2 ตามตารางประเด็นความรู้ความเข้าใจด้านวิชาการ ที่กำหนด (หน่วยดำเนินการสามารถกำหนดประเด็นเพิ่มเติมได้) และรวบรวมข้อมูลสรุปการประเมินผล ตามแบบสรุปการประเมินผล (สิ่งที่ส่งมาด้วย 3) โดยสุดท้ายให้สรุปเป็นภาพรวมของจังหวัดแล้วบันทึกข้อมูลสรุปการประเมินผลดังกล่าวในระบบ BPM

**ส่วนที่ 2 แบบจัดเก็บข้อมูล “ผลการดำเนินงาน”**

โดยให้ผู้รับผิดชอบโครงการ ได้กรอกข้อมูลรายละเอียดการดำเนินกิจกรรม/โครงการ ตามแบบจัดเก็บข้อมูล และสรุปเป็นข้อมูลภาพรวมของจังหวัดตามหัวข้อที่ระบุไว้ในแบบจัดเก็บข้อมูล จากนั้นให้แนบไฟล์ข้อมูลสรุปการประเมินผลดังกล่าวในระบบ BPM

ทั้งนี้ ในกรณีที่หน่วยดำเนินการ ได้มีการประเมินผลกิจกรรม/โครงการอื่น ๆ นอกเหนือจาก 16 กิจกรรม/โครงการ ที่กำหนดไว้ กรมการพัฒนาชุมชนขอความร่วมมือให้แนบไฟล์สรุปผลการประเมินดังกล่าวเพิ่มเติมไว้ในระบบ BPM ด้วย

อนึ่ง การประเมินผลกิจกรรม/โครงการ ตามแบบประเมินผลและแบบจัดเก็บข้อมูลที่กำหนด ที่ได้บันทึกในระบบ BPM จะเป็นข้อมูลสำคัญที่จะประมวลผลเพื่อประเมินประสิทธิภาพการดำเนินงานในภาพรวมของกรมการพัฒนาชุมชน สำหรับการประเมินประสิทธิผลและผลกระทบ กรมฯ จักได้รวบรวมข้อมูลจากการรายงานในระบบอื่น ๆ ที่เกี่ยวข้อง และการจัดเก็บข้อมูลจากการติดตามผลการดำเนินงานในรูปแบบอื่น ๆ ต่อไป

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**รายชื่อกิจกรรม/โครงการ**

**การดำเนินกิจกรรมตามยุทธศาสตร์กรมการพัฒนาชุมชน ประจำปีงบประมาณ พ.ศ. 2561**

**โดย หน่วยดำเนินการ (ส่วนภูมิภาค)**

| **ที่** | **โครงการ/กิจกรรม** | **แบบฟอร์ม** | | **การบันทึก BPM** |
| --- | --- | --- | --- | --- |
| **ส่วนที่ 1** | **ส่วนที่ 2** |
| **แผนงานบูรณาการพัฒนาเศรษฐกิจฐานรากและชุมชนเข้มแข็ง** | | | | |
| 1 | บูรณาการแผนชุมชนระดับตำบลสร้างสัมมาชีพชุมชน | ✓ | - | ภายใน  25 ม.ค. 61 |
| 2 | เตรียมความพร้อมทีมวิทยากรสัมมาชีพชุมชน | ✓ | ✓ | ภายใน  31 มี.ค. 61 |
| 3 | สร้างสัมมาชีพชุมชนในระดับหมู่บ้าน | ✓ | ✓ | ภายใน  31 มี.ค. 61 |
| 4 | ขยายการสร้างครัวเรือนสัมมาชีพชุมชน | ✓ | ✓ | ภายใน  31 มี.ค. 61 |
| 5 | การประชุมเชิงปฏิบัติการทีมสนับสนุนการขับเคลื่อนสัมมาชีพชุมชนระดับจังหวัด | ✓ | - | ภายใน  25 ธ.ค. 61 |
| 6 | ประชุมเชิงปฏิบัติการคณะกรรมการศูนย์ประสานงานองค์การชุมชนระดับจังหวัด (ศอช.จ.) | ✓ | - | ภายใน  25 ธ.ค. 61 |
| 7 | พัฒนากลุ่มออมทรัพย์เพื่อการผลิตสู่ระดับมาตรฐาน SMART Saving Group | ✓ | ✓ | เมื่อดำเนินการแล้วเสร็จตามแผนปฏิบัติการ  เมื่อดำเนินการแล้วเสร็จตามแผนปฏิบัติการ |
| 8 | ประชุมเชิงปฏิบัติการคณะทำงานจัดการกองทุนชุมชน | ✓ | ✓ |
| 9 | ประชุมเชิงปฏิบัติการคณะกรรมการและสมาชิกศูนย์เรียนรู้ทุนชุมชน | ✓ | ✓ |
| 10 | พัฒนาศูนย์จัดการกองทุนชุมชนไปสู่การเป็นศูนย์จัดการกองทุนชุมชนต้นแบบ | ✓ | ✓ |
| 11 | ศูนย์จัดการกองทุนชุมชนบริหารจัดการหนี้ “สำนึกดี แผนดี บริหารหนี้ได้” | ✓ | ✓ |
| 12 | ส่งเสริมสนับสนุนการดำเนินงานศูนย์สาธิตการตลาด | ✓ | ✓ |
| 13 | ส่งเสริมและพัฒนาอาชีพในศูนย์ศึกษาการพัฒนาเขาหินซ้อนอันเนื่องมาจากพระราชดำริสู่หมู่บ้านรอบศูนย์ฯ | ✓ | ✓ |
| 14 | ประชุมเชิงปฏิบัติการพัฒนาศักยภาพผู้ผลิต ผู้ประกอบการ OTOP ในการเข้าสู่ระบบตลาดออนไลน์ | ✓ | ✓ |
| **แผนงานบูรณาการเสริมสร้างความเข้มแข็งและยั่งยืนให้กับเศรษฐกิจภายในประเทศ** | | | | |
| 15 | ประชุมทีมครูฝึกระดับตำบล | ✓ | - | ภายใน  25 ม.ค. 61 |
| 16 | จัดเวทีประชาคมทบทวนข้อมูล/ปัญหาชุมชน กำหนดกรอบชีวิตและความต้องการ (ทบทวน Mindset) | ✓ | - | ภายใน  25 ม.ค. 61 |
| 17 | จัดเวทีประชาคมตั้งปณิธานและสัญญาประชาคม (Civil Society) | ✓ | - | ภายใน  25 มี.ค. 61 |
| 18 | จัดเวทีประชาคมถอดบทเรียนและประกาศตนเองของหมู่บ้าน/ชุมชน | ✓ | - | ภายใน  25 ก.ย. 61 |
| 19 | จัดเวทีแลกเปลี่ยนเรียนรู้สรุปผลการดำเนินงานในระดับจังหวัด | ✓ | - | ภายใน  25 ก.ย. 61 |
| 20 | ประชุมเชิงปฏิบัติการทีมสนับสนุนการขับเคลื่อนกิจกรรมการน้อมนำหลักปรัชญาของเศรษฐกิจพอเพียงไปสู่การปฏิบัติ ระดับจังหวัด | ✓ | - | ภายใน  25 ธ.ค. 61 |

**หมายเหตุ**

1. กิจกรรมที่ 15 ดำเนินการในภาคกลาง 19 จังหวัด และภาคตะวันออก 6 จังหวัด

2. กิจกรรมที่ 19 ดำเนินการในภาคกลาง 19 จังหวัด และภาคใต้ชายแดน 5 จังหวัด

3. กิจกรรมที่ 16 – 18 และ 20 ดำเนินการในภาคกลาง 19 จังหวัด ภาคตะวันออก 6 จังหวัด และ ภาคใต้ชายแดน 5 จังหวัด

4. ภาคกลาง 19 จังหวัด ประกอบด้วย จังหวัดกาญจนบุรี ชัยนาท นครนายก นครปฐม นนทบุรี ปทุมธานี ประจวบคีรีขันธ์ ปราจีนบุรี พระนครศรีอยุธยา เพชรบุรี ราชบุรี ลพบุรี สมุทรสงคราม สมุทรสาคร สระแก้ว สระบุรี สิงห์บุรี สุพรรณบุรี และอ่างทอง

ภาคตะวันออก 6 จังหวัด ประกอบด้วย จังหวัดจันทบุรี ฉะเชิงเทรา ชลบุรี ตราด ระนอง และสมุทรปราการ

ภาคใต้ชายแดน 5 จังหวัด ประกอบด้วย จังหวัดนราธิวาส ปัตตานี ยะลา สงขลา และสตูล

**ประเด็นความรู้ความเข้าใจด้านวิชาการ**

**สำหรับการระบุในแบบประเมินผล ส่วนที่ 1 (ข้อ 2)**

| **ที่** | **โครงการ/กิจกรรม** | **ประเด็น** |
| --- | --- | --- |
|
|  |
| **แผนงานบูรณาการพัฒนาเศรษฐกิจฐานรากและชุมชนเข้มแข็ง** | | |
| 1 | บูรณาการแผนชุมชนระดับตำบลสร้างสัมมาชีพชุมชน | 1. บทบาท หน้าที่ของ ศอช.ต. กับการบูรณาการแผนชุมชนระดับตำบล 2. ขั้นตอนการบูรณาการแผนชุมชนระดับตำบล 3. ดำเนินการจัดทำแผนชุมชนระดับตำบล |
| 2 | เตรียมความพร้อมทีมวิทยากรสัมมาชีพชุมชน | 1. ความรู้ ความเข้าใจเรื่องปรัชญาของเศรษฐกิจพอเพียง 2. ทักษะการเป็นวิทยากร 3. ความรู้เรื่องการวิเคราะห์อาชีพ |
| 3 | สร้างสัมมาชีพชุมชนในระดับหมู่บ้าน | 1. สร้างความรู้ ความเข้าใจในเรื่องอาชีพที่ต้องการเรียนรู้ ฝึกอบรม 2. ความรู้ ความเข้าใจเรื่องปรัชญาของเศรษฐกิจพอเพียง (การศึกษาดูงาน) 3. ความรู้จากการฝึกปฏิบัติอาชีพ |
| 4 | ขยายการสร้างครัวเรือนสัมมาชีพชุมชน | 1. ความรู้ ความเข้าใจเรื่องอาชีพที่ต้องการเรียนรู้ ฝึกอบรม 2. ความรู้ ความเข้าใจเรื่องปรัชญาของเศรษฐกิจพอเพียง (การศึกษาดูงาน) 3. ความรู้จากการฝึกปฏิบัติอาชีพ |
| 5 | การประชุมเชิงปฏิบัติการทีมสนับสนุนการขับเคลื่อนสัมมาชีพชุมชนระดับจังหวัด | 1. แนวทางการขับเคลื่อนสัมมาชีพชุมชนตามหลักปรัชญาของเศรษฐกิจพอเพียง ปีงบประมาณ พ.ศ. 2561 2. สถานการณ์การดำเนินงานสร้างสัมมาชีพชุมชนตามหลักปรัชญาของเศรษฐกิจพอเพียง 3. การจัดทำแผนปฏิบัติการของทีมสนับสนุนการขับเคลื่อนสัมมาชีพชุมชน |
| 6 | ประชุมเชิงปฏิบัติการคณะกรรมการศูนย์ประสานงานองค์การชุมชนระดับจังหวัด (ศอช.จ.) | 1. ทบทวนบทบาทภารกิจของศูนย์ประสานงานองค์การชุมชน 2. แนวทางการขับเคลื่อนกิจกรรมการบูรณาการแผนชุมชนระดับตำบลสร้างสัมมาชีพชุมชนในระดับพื้นที่ 3. การจัดทำแผนปฏิบัติการส่งเสริมสนับสนุนการขับเคลื่อนกิจกรรมบูรณาการแผนชุมชนระดับตำบลเพื่อสร้างสัมมาชีพชุมชนในระดับพื้นที่ |
| 7 | พัฒนากลุ่มออมทรัพย์เพื่อการผลิตสู่ระดับมาตรฐาน SMART Saving Group | 1. ความรู้ ความเข้าใจเรื่อง แนวคิด หลักการ แนวทาง การดำเนินงานกลุ่มออมทรัพย์เพื่อการผลิต 2. ความรู้ ความเข้าใจ ในการประเมินผลการจัดระดับการพัฒนากลุ่มออมทรัพย์เพื่อการผลิต 3. ความรู้ ความเข้าใจในการประเมินผลการตรวจสุขภาพทางการเงินกลุ่มออมทรัพย์เพื่อการผลิต 4. ความรู้ความเข้าในเกณฑ์การประเมินผลการพัฒนากลุ่มออมทรัพย์เพื่อการผลิตสู่ระดับมาตรฐาน |
| 8 | ประชุมเชิงปฏิบัติการคณะทำงานจัดการกองทุนชุมชน | 1. แนวทางการบริหารจัดการกองทุนชุมชน 2. การสร้างวินัยทางการเงินในระดับครัวเรือน 3. การขับเคลื่อนกองทุนชุมชนหนุนเสริมสัมมาชีพแก่ครัวเรือนเป้าหมาย 4. การจัดทำแผนการขับเคลื่อนกองทุนชุมชนหนุนเสริมสัมมาชีพแก่ครัวเรือนเป้าหมาย |
| 9 | ประชุมเชิงปฏิบัติการคณะกรรมการและสมาชิกศูนย์เรียนรู้ทุนชุมชน | 1. การทบทวนความรู้เรื่องทุนชุมชน 2. การวิเคราะห์ทุนชุมชน 5 ประเภท 3. การจัดทำแผนพัฒนาศูนย์เรียนรู้ทุนชุมชน 4. การจัดทำโครงการตามแผนพัฒนาศูนย์เรียนรู้ทุนชุมชน 5. การน้อมนำหลักปรัชญาเศรษฐกิจพอเพียงไปปรับใช้ในชีวิตประจำวัน |
| 10 | พัฒนาศูนย์จัดการกองทุนชุมชนไปสู่การเป็นศูนย์จัดการกองทุนชุมชนต้นแบบ | 1. การทบทวนผลการดำเนินงานศูนย์จัดการกองทุนชุมชน 2. การวิเคราะห์สถานการณ์การจัดการเงินทุนชุมชน และกองทุนในชุมชน/หมู่บ้าน ในรูปแบบ SWOT Analysis 3. แนวทางการพัฒนาสู่การเป็นศูนย์จัดการกองทุนชุมชนต้นแบบ 4. การจัดทำแผนพัฒนาศูนย์จัดการกองทุนชุมชนไปสู่การเป็นศูนย์จัดการกองทุนชุมชนต้นแบบ |
| 11 | ศูนย์จัดการกองทุนชุมชนบริหารจัดการหนี้ “สำนึกดี แผนดี บริหารหนี้ได้” | 1. ศาสตร์พระราชากับการน้อมนำหลักปรัชญาของเศรษฐกิจพอเพียงมาปรับใช้จนเป็นวิถีชีวิต 2. การเชื่อมโยงและสร้างโอกาสการพัฒนาเศรษฐกิจ ฐานราก 3. การสร้างวินัยทางการเงิน 4. การจัดทำบัญชีครัวเรือน 5. การส่งเสริมการออม 6. การวิเคราะห์/วางแผนการใช้จ่ายทางการเงิน 7. การปรับพฤติกรรมทางการเงิน 8. การส่งเสริมการบริหารจัดการหนี้ |
| 12 | ส่งเสริมสนับสนุนการดำเนินงานศูนย์สาธิตการตลาด | 1. ความรู้ ความเข้าใจในการดำเนินงานศูนย์สาธิตการตลาดเชิงธุรกิจ 2. ความรู้ ความเข้าใจในกิจกรรมเครือข่ายกลุ่มออมทรัพย์เพื่อการผลิต 3. ความรู้ ความเข้าใจ ในแนวคิด หลักการ แนวทางการดำเนินงานกลุ่มออมทรัพย์เพื่อการผลิต |
| 13 | ส่งเสริมและพัฒนาอาชีพในศูนย์ศึกษาการพัฒนาเขาหินซ้อนอันเนื่องมาจากพระราชดำริ สู่หมู่บ้านรอบศูนย์ฯ | 1. ความรู้ ความเข้าใจหลักการทรงงานและหลักองค์ความรู้ 6 มิติ ของพระบาทสมเด็จพระปรมินทรมหา- ภูมิพลอดุลยเดช รัชกาลที่ 9 และองค์ความรู้จากโครงการอันเนื่องมาจากพระราชดำริ 2. ความรู้ ความเข้าใจเรื่องทุนชุมชนตามแนวพระราชดำริ 3. ความรู้ ความเข้าใจ เกี่ยวกับแนวทางพัฒนาอาชีพที่เข้ารับการฝึกอบรม 4. ความรู้ ความเข้าใจเกี่ยวกับการจัดตั้งกลุ่มอาชีพ 5. ความรู้ ความเข้าใจเกี่ยวกับการพัฒนาผลิตภัณฑ์ 6. ความรู้ ความเข้าใจเกี่ยวกับการออกแบบบรรจุภัณฑ์ |
| 14 | ประชุมเชิงปฏิบัติการพัฒนาศักยภาพผู้ผลิต ผู้ประกอบการ OTOP ในการเข้าสู่ระบบตลาดออนไลน์ | 1. จัดทำ Template ผลิตภัณฑ์ เพื่อการวางแผนจำหน่ายในระบบตลาดออนไลน์ 2. การถ่ายภาพผลิตภัณฑ์เพื่อการวางแผนการจำหน่ายในระบบตลาดออนไลน์ 3. นโยบายเว็บไซด์ AIS 4. นโยบายเว็บไซด์ TRUE 5. การจัดทำ Content คุณสมบัติผลิตภัณฑ์เพื่อการวางแผนจำหน่ายในตลาดออนไลน์ 6. นโยบายการเป็นผู้ขายในเว็บไซด์ [www.otopthai.shop](http://www.otopthai.shop) 7. การนำข้อมูลเข้าระบบขายออนไลน์ และ Upload ภาพ/Content ในเว็บไซด์ www.otopthai.shop |
| **แผนงานบูรณาการเสริมสร้างความเข้มแข็งและยั่งยืนให้กับเศรษฐกิจภายในประเทศ** | | |
| 15 | ประชุมทีมครูฝึกระดับตำบล | 1. การส่งเสริมการน้อมนำหลักปรัชญาของเศรษฐกิจพอเพียงไปสู่การปฏิบัติจนเป็นวิถีชีวิต 2. บทบาท หน้าที่ของการเป็นวิทยากรถ่ายทอด 3. การจัดทำแผนปฏิบัติการฝึกสอน/ถ่ายทอดความรู้ ให้กับประชาชนในหมู่บ้าน |
| 16 | จัดเวทีประชาคมทบทวนข้อมูล/ปัญหาชุมชน กำหนดกรอบชีวิตและความต้องการ (ทบทวน Mindset) | 1. ความรู้ ความเข้าใจหลักปรัชญาของเศรษฐกิจพอเพียง 2. ความตระหนักรู้และความจำเป็นของการปรับเปลี่ยนการดำเนินวิถีชีวิตตามหลักปรัชญาของเศรษฐกิจพอเพียง   3) ความสำคัญของการมีกรอบชีวิตที่สอดคล้องตามหลักปรัชญาของเศรษฐกิจพอเพียง |
| 17 | จัดเวทีประชาคมตั้งปณิธานและสัญญาประชาคม (Civil Society) | 1. การจัดทำกรอบชีวิตและการประเมินตนเองตามเป้าหมาย/ตัวชี้วัด (Checklist หรือ Guideline)  ระดับครัวเรือน 2. การกำหนดกิจกรรมของหมู่บ้านที่เชื่อมโยงกับเป้าหมาย/ตัวชี้วัด (Checklist หรือ Guideline)  ระดับหมู่บ้าน |
| 18 | จัดเวทีประชาคมถอดบทเรียนและประกาศตนเองของหมู่บ้าน/ชุมชน | 1. การประเมินผลตามปณิธานของบุคคล/ครัวเรือน 2. การประเมินผลตามสัญญาประชาคม |
| 19 | จัดเวทีแลกเปลี่ยนเรียนรู้สรุปผลการดำเนินงานในระดับจังหวัด | กระบวนการถอดบทเรียนการดำเนินงานส่งเสริมการน้อมนำหลักปรัชญาของเศรษฐกิจพอเพียงไปสู่การปฏิบัติจนเป็นวิถีชีวิต |
| 20 | ประชุมเชิงปฏิบัติการทีมสนับสนุนการขับเคลื่อนกิจกรรมการน้อมนำหลักปรัชญาของเศรษฐกิจพอเพียงไปสู่การปฏิบัติ ระดับจังหวัด | 1. แนวทางการขับเคลื่อนสัมมาชีพชุมชนตามหลักปรัชญาของเศรษฐกิจพอเพียง ปีงบประมาณ พ.ศ. 2561 2. สถานการณ์การดำเนินงานสร้างสัมมาชีพชุมชนตามหลักปรัชญาของเศรษฐกิจพอเพียง 3. การจัดทำแผนปฏิบัติการของทีมสนับสนุนการขับเคลื่อนกิจกรรมการน้อมนำหลักปรัชญาของเศรษฐกิจพอเพียงไปสู่กาปฏิบัติ |